Hey kæru foreldur, sendi tykkum her kunning, id eg havi fingið í dag frá Magna Mohr viðv. FIFA 11 Gott nýggjár! Vit skulu hervið kunna um, at lutakast hevur verið um, hvørjir skúlar skulu vera virknir (testast, koyra programmið ígjøgnum og testast eftir 11 vikur) í kanningini, og hvørjir skulu vera‘ kontrol’ skúlar (testast áðrenn og aftaná 11 vikur og síðani koyra programmið ígjøgnum). Teir virknu skúlarnir vera: Skúlin á Skúlatrøð, Skúlin á Fløtum, Skúlin á Argjahamri, Skúlin við Løgmannabreyt, Hoyvíkar Skúli, Sankta Frans Skúli, Skúlin á Giljanesi, Skúlin við Streymin og Sørvágs Skúli. Kontrolskúlar vera: Eysturkúlin, Skúlin í Eysturkommunu og Runavíkar Skúli. Vit eru í ferð við at gera testirnar á kontrol-skúlunum, so tað ikki gongur ov long tíð, áðrenn tey kunnu koma ígongd. Vit koma í næstum runt á hinar skúlarnar. Vit koma við uppskoti í dag ella morgin til dagar, har vit koma út at testa. Testirnar taka uml. tríggjar tímar á skúlum við 30-40 børnum. So Skúlin á Fløtum og Skúlatrøð skulu rokna við, at vit brúka ein heilan dag. Testirnar, vit gera eru: Hædd, vekt, balansu (í einum rúmi) og blóðtrýst (í einum rúmi). Tá hesar testirnar eru gjørdar, gera vit yo-yo test og longdarlop. Viðv. spurnarkanningunum, so fara hesar fram elektroniskt, tvs. at børnini skulu sita við hvør sínari teldu og rita seg inn. Vit vilja heita á tykkum, lærarar um at skipa fyri hesum kanningunum. Upplýsing og vegleiðing um hesar kanningarnar kemur í øðrum telduposti. Vit gleða okkum at koma í gongd við verkætlanina J Deiligt er at síggja børnini aftur. Tey fáa nógvar nýggjar bøkur nú skúlaárið er byrjað. Í dag hava tey fingið enskt lesi- og arbeiðsbók, danskt lesibók og søgu & samtíð lesibók. Allar lesibøkur skulu bindast inn í hesi vikuni, og tær skulu havast heima og bert takast við, tá lærugreinin er á skránni. Undanfarna ár lógu fleiri lesibøkur í skúlanum, men so verður ikki í ár; hetta er fyri at fyribyrgja støvsamlan og ringari inniluft. So góðu tit, fylgið væl við í vikuætlanini og syrgið fyri hvønn dag, at bøkurnar eru við. Næmingurin er við sviðið soð og fær ikki fylgt við í undirvísingini, um neyðugu bøkurnar ikki eru við. Børnini hava fingið Strok tilmeldingarblað, umframt mjólkaseðil. Vinarliga latið hesar lepar inn í vikuni, mjólkaskipanin kemur í lag í komandi viku. Ein lítil broyting er í tímatalvuni; 1. tími fríggjadag er býttur um við 5. tíma týsdag (hyggið á tímatalvuna her á síðuni) Vit gleða okkum til hetta skúlaárið, og fara vit at læra eina rúgvu. Eftir heystferiuna byrja vit so smátt at fyrireika jólaleik, og komandi vár fara vit á seturskúla. Tá vit hava boð ella kunning til tykkara, verða hesi skrivaði her á síðuna, vit viðmerkja í vikuætlanini, at boð eru í boðklivanum. Eru ivamál ella boð, so eru tit vælkomin at seta tykkum í samband við okkum. Hesa og komandi vikuna arbeiða vit við mállæru-serliga orðaflokkarnir. Næm. hava fingið eina plastaða síðu, sum altíð skal liggja í taskuni. Henda síða er góð at sluðla seg til, tá orðaflokkarnir eru fyri, og tað er næstan hvønn dag. Tá vit skriva fyrisøgn, lesi eg fyrst ein setning, so verður hann skr á talvuna-eg spyrji næm. , hvussu orðini stavast. Teir rætta sohvørt. Síðani tosa vit um ymisk mállærufyribrygdi. At seta komma skulu næm. eisini læra, so grundliður og umsøgn venja vit eisini. Tá vit arbeiða soleiðis, so tekur tað eina viku at koma ígjøgnum eina fyrisøgn. Lesing. Næm. hava fingið sær bøkur í dag. Mánadagur verður dagurin, har teir kunnu fara á bókasavnið. Eg havi hugt at lesidagbókini, og samla tær lidnu inn. Lummalyktakvøldið má útsetast vegna foreldrafundin. Tað er umráðandi, at barnið verður umboðað og vilja vit fegin, at bæði foreldrini luttaka. Gevið flokslæraranum boð, um tit koma ella ikki innan MÁNADAGIN 1. febr 2016. Børnini fáa kunnandi skriv heimvið fríggjadagin. Týskvøldið 2. febr samlast 4a í skúlanum kl 18.00-20.00. Øll skulu hava eina lummalykt, eina bók, 70 kr og ½ litur av onkrum drekkandi. Vit fara at hugna okkum við at lesa og rokna (skúlin útvegar roknistykkir) við lummalykt og bíleggja pizza saman:-) Føroyskt: Nú eru 5 tímar eftir at arbeiða í Kom og skriva. Vit skriva og taka samanum hósdagin 28/1. Vit halda áfram við at nýta boð og setningsbókina, sjálvt um vit eisini kunna og útfylla vikuætlanina her á síðuni. Føroyskt í januar. Vit fara at arbeiða í bókini Kom og skriva 1. Tað er ein bók, sum byggir á ávegisskriving, har vit læra at skriva við hugflogi og sansum. Til hetta mugu tit hava eitt skrivihefti við. Fylgið eisini við í vikuætlanini, um tit hava fyri. Øll skulu hava eina lesibók í taskuni. Í henni skulu tit lesa í 15 minuttir heima hvønn dag. Vónandi fara vit at læra nógv, og kanska verður onkur rithøvundur klaktur hesar dagar. Hvør veit?